ສືບຕໍ່ກອງປະຊຸມຂອງບັນດາກຸ່ມປະຕິບັດງານ ແລະ ອະນຸກຳມະການເວທີປາໄສຮ່ວມມືເສດຖະກິດອາຊີ - ປາຊີຟິກ
ຜູ້ແທນບັນດາພື້ນຖານເສດຖະກິດ APEC ເຂົ້າຮ່ວມກອງປະຊຸມ SCCP
(ພາບ: TTXVN)
ວັນທີ 22/02, ຢູ່ນະຄອນຍາຈາງ, ແຂວງແຄ໋ງຮ່ວາ, ບັນດາຜູ້ແທນໄດ້ເຂົ້າຮ່ວມກອງປະຊຸມບັນດາເຈົ້າໜ້າທີ່ຂັ້ນສູງເວທີປາໄສຮ່ວມມືເສດຖະກິດອາຊີ - ປາຊີຟິກ ຄັ້ງທີ 1 (SOM1) ແລະ ບັນດາກອງປະຊຸມທີ່ກ່ຽວຂ້ອງ ໄດ້ກ້າວເຂົ້າສູ່ມື້ເຮັດວຽກທີ່ 5 ດ້ວຍບັນດາກອງປະຊຸມໃນຂອບເຂດຂອງກຸ່ມປະຕິບັດງານ ແລະ ອະນຸກຳມະການເວທີປາໄສຮ່ວມມືເສດຖະກິດອາຊີ - ປາຊີຟິກ ກ່ຽວກັບລະບຽບການພາສີ (SCCP), ການຕ້ານກໍ່ການຮ້າຍ (CTWG), ກຸ່ມປະຕິບັດງານກ່ຽວກັບການພັດທະນາແຫຼ່ງຊັບພະຍາກອມມະນຸດ (HRDWG), ຄະນະກຳມະການການຄ້າ ແລະ ການລົງທຶນ (CTI), ກຸ່ມຊີ້ນຳກ່ຽວກັບການຄ້າເອເລັກໂຕນິກ (ECSG), ເວທີປາໄສປ່ຽນໃໝ່ວິທະຍາສາດ ແລະ ຊີວິດການເປັນຢູ່ (LSIF), ກຸ່ມປະຕິບັດວຽກງານກ່ຽວກັບກົດໝາຍ ແລະ ນະໂຍບາຍແກ່ງແຍ້ງ (CPLG).
ແລະກໍໃນວັນທີ 22/02, ເພື່ອກະກຽມໃຫ້ກອງປະຊຸມຂັ້ນຮອງລັດຖະມົນຕີການເງິນ ແລະ ຮອງຜູ້ວ່າການທະນາຄານສູນກາງເວທີປາໄສຮ່ວມມືເສດຖະກິດອາຊີ - ປາຊີຟິກ ເຊິ່ງຖືກດຳເນີນຢູ່ຍາຈາງ, ກົມໃຫຍສ່ວຍສາອາກອນ (ກະຊວງການເງິນ) ໄດ້ເປັນປະທານກອງປະຊຸມສຳມະນາ “ຜັນຂະຫຍາຍໂຄງການດຳເນີນງານຊອກຫາມາດຕະການປ້ອງກັນການວາງແຜນພາສີ ແລະ ເຄື່ອນຍ້າຍຜົນກຳໄລ (BEPS) ໃນເວທີປາໄສຮ່ວມມືເສດຖະກິດອາຊີ - ປາຊີຟິກ”. ທີ່ກອງປະຊຸມ, ບັນດາຜູ້ແທນໄດ້ສຸມໃສ່ປຶກສາຫາລືບັນດາບັນຫາຜັນຂະຫຍາຍໂຄງການດຳເນີນງານ BEPS ໃຫ້ບັນດາພື້ນຖານເສດຖະກິດສະມາຊິກ ເວທີປາໄສຮ່ວມມືເສດຖະກິດອາຊີ - ປາຊີຟິກ; ພິເສດແມ່ນລົງເລິກປຶກສາກ່ຽວກັບບັນດາມາດຕະຖານໂດຍພື້ນຖານ, ເຄື່ອງມືຫຼາຍຝ່າຍ.
ກ່ອນໜ້ານັ້ນ, ວັນທີ 21/02, ບັນດາຜູ້ແທນ APEC ໄດ້ຈັດກອງປະຊຸມເປັນ 9 ຄັ້ງໃນຂອບເຂດບັນດາກຸ່ມປະຕິບັດງານ ແລະ ອະນຸກຳມະການ APEC ກຸ່ມນັກຊ່ຽວຊານກ່ຽວກັບການຕ້ານການຄ້າຂາຍໄມ້ຢ່າງຜິດກົດໝາຍ (EGILAT)… ໃນມື້ເຮັດວຽກນີ້, ກຸ່ມ HRDWG ໄດ້ຈັດກອງປະຊຸມ 3 ກອງໃນເວລາດຽວກັນກ່ຽວກັບບັນດາເຄືອຂ່າຍການຍົກສູງກຳລັງ, ການສຶກສາ ແລະ ປົກປ້ອງຄົນງານ. ກ່າວຄຳເຫັນທີ່ກອງປະຊຸມເຄືອຂ່າຍການສຶກສາ, ທ່ານຮອງລັດຖະມົນຕີກະຊວງສຶກສາ ແລະ ບຳລຸງສ້າງຫວຽດນາມ ຟ້າມແມ້ງຮຸ່ງ ໄດ້ຢືນຢັນວ່າ “ຍາມໃດຫວຽດນາມ ກ່ໍຖືການສຶກສາເປັນພື້ນຖານສຳຄັນເພື່ອກໍ່ສ້າງ ແລະ ພັດທະນາແຫຼ່ງຊັບພະຍາກອນມະນຸດ, ຈາກນັ້ນກໍ່ຊຸກຍູ້ບັນດາການເຄື່ອນໄຫວຢ່າງມີຫົວຄິດປະດິດສ້າງ ແລະ ປ່ຽນແປງໃໝ່”, ພ້ອມທັງຍົກອອກບັນດາຜົນງານກ່ຽວກັບການປ່ຽນແປງໃໝ່ການສຶກສາຂອງຫວຽດນາມ ໃນໄລຍະຜ່ານມາ.
ກຸ່ມນັກຊ່ຽວຊານກ່ຽວກັບການຕ້ານການຂຸດຄົ້ນ ແລະ ຄ້າຂາຍໄມ້ຢ່າງຜິດກົດໝາຍ (EGILAT) ແລະ ອະນຸກຳມະການມາດຕະຖານ ແລະ ປະຕິບັດຖືກຕ້ອງຕາມມາດຕະຖານ (SCSC) ໄດ້ສິ້ນສຸດກອງປະຊຸມຄົບຄະນະເປັນຄັ້ງທຳອິດຂອງປີນີ້ ແລະ ຮັບຮອງເອົາບັນດາແຜນງານວຽກງານຂອງປີ 2017. ກອງປະຊຸມ EGILAT ຄັ້ງນີ້ມີຄວາມໝາຍສຳຄັນເມື່ອມີບາງສະມາຊິກພວມດັບປັບລະບົບກົດໝາຍກ່ຽວຂ້ອງເຖິງລັກສະນະຖືກຕ້ອງຕາມກົດໝາຍຂອງບັນດາຜະລິດຕະພັນໄມ້. ທີ່ກອງປະຊຸມ, ທ່ານຮອງຫົວໜ້າກົມໃຫຍ່ປ່າໄມ້ຫວຽດນາມ ຫງວຽນວັນຮ່າ ໄດ້ຢືນຢັນຄວາມຕັດສິນໃຈ ແລະ ບັນດາຜົນງານເຊິ່ງຫວຽດນາມ ບັນລຸໄດ້ໃນການສະກັດກັ້ນການຕັດໄມ້, ທຳລາຍປ່າ, ປະຕິບັດກົດໝາຍ, ປູກຕົ້ນໄມ້ຢູ່ເຂດພູຫົວໂລນດິນເປົ່າວ່າງໃນໄລຍະຜ່ານມາຂອງຫວຽດນາມ, ຜ່ານນັ້ນປະກອບສ່ວນເຂົ້າໃນການປົກປັກຮັກສາສິ່ງແວດລ້ອມ, ອະນຸລັກຮັກສາຊີວະນາໆພັນ.
ໃນຂະນະນັ້ນ, ກອງປະຊຸມ SCSC ໄດ້ສຸມໃສ່ປຶກສາຫາລືບັນດາມາດຕະການຊຸກຍູ້ການສ້າງບັນດາມາດຕະຖານຂອງບັນດາສະມາຊິກ APEC ໃຫ້ກົມກຽວເມື່ອທຽບໃສ່ມາດຖານສາກົນ.
ແລະກໍໃນວັນທີ 21/02, ບັນດາຜູ້ແທນໄດ້ເຂົ້າຮ່ວມ ແລະ ປຶກສາຫາລືກ່ຽວກັບກົດໝາຍ ແລະ ນະໂຍບາຍແກ່ງແຍ້ງ (CPLG) ແລະ ວັນທີ 21/02 ກໍ່ແມ່ນມື້ເຮັດວຽກທຳອິດ ຂອງກຸ່ມຕ້ານການກໍ່ການຮ້າຍ (CTWG).
(ແຫຼ່ງຄັດຈາກ VOV)